
Megérkezett a 


filmzenéjének hivatalos videoklipje: Tegyél csodát!

T.Danny: Mindig lesz, aki fújol és rám morog, a győztesek mindig magányos vándorok!
[bookmark: _GoBack]Két karizmatikus előadó, egy szenvedélyes dal és egy történet, amely hamarosan meghódítja a mozikat. T.Danny és Kádár L. Gellért alakítják Dobó Kata új filmjének férfi főszerepeit, ám mielőtt filmszínészként láthatnánk őket a vásznon, jelentkeztek a Tegyél csodát! című közös slágerrel és egy ütős videoklippel. A Még egy kívánság című romantikus vígjáték hivatalos filmzenéjének dalszövegét T.Danny és Szűcs Krisztián írta, a zenéjét Moldvai Márk szerezte.
A film története a zeneipar kulisszái mögé kalauzolja a nézőket, ahol a szerelem, a humor és egy titokzatos kívánságfüzet teljesen felforgatja a szereplők életét. T.Danny első filmszerepében mutatkozik be a Megafilm Service gyártásában készült romkomban, Milánt alakítja majd, és Kádár L. Gellértet is egy új oldaláról ismerhetjük meg a Dead Flamingos zenekar frontembere, Karesz szerepében.
„Már nagyon vártam, hogy eljöjjön az a pillanat, amikor kipróbálhatom magam a színészetben is. Ez megvalósult, és bízom benne, nem ez lesz az utolsó alkalom, amikor a moziközönség találkozhat velem. Nagyon megtetszett a filmes világ, nagyon szeretek a filmszakma közelében lenni. Ugyan a mozipremierre még várni kell, de addig is elkészült a Még egy kívánság hivatalos dalának klipje, amivel mindenki ráhangolódhat a történetre még az októberi premier előtt" - mondta T. Danny, aki a dal verzéit írta, amelyben nem csupán a karaktere, Milán ars poétikáját, hanem egy kicsit a sajátját is megfogalmazta. 
„Mindig lesz, aki fújol és rám morog,
A győztesek mindig magányos vándorok,
Hiába bántott már engem is pár dolog,
A záporok közepette is táncolok.”
Idén október 15-től látható a mozikban Dobó Kata filmje.
Az alkotás a Nemzeti Filmintézet támogatásával jött létre.


Szereplők: Hermányi Mariann, Kádár L. Gellért, Trill Beatrix, Szalay Bence, T. Danny, Mucsi Zoltán, Friedenthal Zoltán, Wettstein Márk, Nyári Szilvia, Pataki Ferenc, Domokos Éva Lili
Alkotók: Vezetőproducer: Helmeczy Dorottya Társproducer: Kálomista Gábor Vezetőrendező: Dobó Kata Társrendező: Szilágyi Fanni Forgatókönyvíró: Kovács M. András Látványtervező: Valcz Gábor, Operatőr: Becsey Kristóf, Zeneszerző: Moldvai Márk, Dalszövegíró: Szűcs Krisztián, Jelmeztervező: Kazal Viktória
 
	Még egy kívánság online és a közösségi médiában
Videoklip: https://www.youtube.com/watch?v=jPtnJo2Z8fI
Hivatalos oldal: https://megafilm.hu/meg-egy-kivansag/
Trailer: https://youtu.be/ThGsC3DZL1Y
Facebook:https://www.facebook.com/megegykivansagfilm?locale=hu_HU
 Instagram: https://www.instagram.com/megegykivansagfilm/

